“ก.ล.ต.” นัดหารือแนวทางตั้ง “กองทุนตราสารหนี้” High Yield Bond ศุกร์นี้
“ก.ล.ต.” นัดหารือแนวทางตั้ง "กองทุนตราสารหนี้" High Yield Bond ศุกร์นี้
10 มิ.ย. 2563

นางสาวรื่นวดี สุวรรณมงคล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ในวันที่ 12 มิ.ย.นี้ ได้นัดหารือกับปรึกษา ก.ล.ต. พร้อมด้วยคณะกรรมการกำกับและพัฒนาตราสารหนี้ ผู้แทนสำนักงานเศรษฐกิจการคลัง กรมสรรพากร นายกสมาคมบริษัทบริหารสินทรัพย์ไทย บริษัทหลักทรัพย์ และบริษัทหลักทรัพย์จัดการกองทุน เกี่ยวกับรูปแบบและแนวทางการจัดตั้งกองทุนตราสารหนี้ที่ได้รับการจัดอันดับความน่าเชื่อถือต่ำกว่าระดับที่สามารถลงทุนได้ (High Yield Bond หรือ non investment grade bond) ตามที่ได้รับมอบหมายจาก นายสมคิด จาตุศรีพิทักษ์ รองนายกรัฐมนตรี ให้พิจารณาแนวทางการดูแลตราสารหนี้ทุกประเภท รวมทั้งตราสาร HYB เพื่อหาข้อสรุปและเรียนเสนอกระทรวงการคลังเพื่อโปรดพิจารณาต่อไป
 